[{"text_idx": "#000003", "text": "Eesti pooltha\u0308a\u0308l U\u0308RO-s jagab poliitikud eri leeridesse"}, {"text_idx": "#000005", "text": "Kauaaegne va\u0308lisminister aastatel 2005-2014, nu\u0308u\u0308dne Euroopa Parlamendi saadik, reformierakondlane Urmas Paet kirjutas sotsiaalmeedias, et Eesti \u201eha\u0308a\u0308letuspositsioon oli viga\u201c ning kuna Euroopa Liidu u\u0308hisseisukohta ei tekkinud, oleks me pidanud ha\u0308a\u0308letama nagu na\u0308iteks La\u0308ti vo\u0303i Kanada. \u201eSelles va\u0308ga tundlikus ku\u0308simuses oleks Eestil olnud targem olla erapooletu ha\u0308a\u0308le andnute seas. Ja see olnuks igati tasakaalukas positsioon ka pikemas vaates,\u201c kirjutas Paet."}, {"text_idx": "#000006", "text": "Siim Kallas, va\u0308lisminister aastatel 1995-1996, nu\u0308u\u0308dne Reformierakonna auesimees ja Viimsi vallavanem, u\u0308tles esimese kiire kommentaarina: \u201eHea, kui selliseid valikuid Eestil u\u0308ldse ei oleks.\u201c"}, {"text_idx": "#000008", "text": "\u201eAusalt o\u0308eldes minus isiklikult ei tekita vastuseisu Jeruusalemma tunnustamine Iisraeli pealinnana,\u201c so\u0303nas Kallas. \u201eAga U\u0308RO-s oleks Eestil olnud mo\u0303istlikum ja\u0308a\u0308da neutraalseks. Toetada USA u\u0308hepoolset otsust olnuks ka palju olnud.\u201c"}, {"text_idx": "#000010", "text": "\u201eEesti langetas Eesti julgeolekut kahjustava otsuse, samal ajal kui Euroopa Liidus sa\u0308ilitas rida riike kaine meele ja nad ja\u0308id U\u0308RO-s erapooletuks,\u201c u\u0308tles Helme, endine va\u0308lisministeeriumi asekantsler ja Eesti suursaadik Venemaal. \u201eOleksime pidanud loobuma vo\u0303imalusest U\u0308hendriikidele haiget teha.\u201c"}, {"text_idx": "#000011", "text": "Tema so\u0303nul on USA ainus riik, mis reaalselt suudab Eesti ja siinse piirkonna julgeolekut tagada. \u201eEi taha uskuda, et USA to\u0303mbab oma raha va\u0308lja na\u0308iteks A\u0308mari lennubaasist, see on neile ja NATO-le selleks liiga oluline objekt, kuid kusagil mujal...\u201c ei va\u0308listanud Helme ka USA vo\u0303imalikke vastusamme Eesti U\u0308RO ha\u0308a\u0308letuse eest. Ametlik Washington hoiatas, et ja\u0308lgib U\u0308RO ha\u0308a\u0308letust ta\u0308helepanelikult ja USA vastu ha\u0308a\u0308letanuid vo\u0303ivad tabada tagaja\u0308rjed."}, {"text_idx": "#000012", "text": "\u201eMeie vasakpoolne, ainult Berliini ja Bru\u0308sseli suhu vaatav valitsus ei ole loobunud president Trumpi halvustamisest. Vo\u0303iksime tooni maha vo\u0303tta ja kasutada vo\u0303imalust vait olla,\u201c arvas Helme."}, {"text_idx": "#000014", "text": "Ent endise va\u0308lisministri ja nu\u0308u\u0308dse riigikogu va\u0308liskomisjoni aseesimehe, reformierakondlase Keit Pentus-Rosimannuse so\u0303nul teevad pahatahtliku lihtsustuse inimesed, kes u\u0308ritavad na\u0308idata eilset ha\u0308a\u0308letust USA poolt vo\u0303i vastu olemisena."}, {"text_idx": "#000016", "text": "\u201ePiirkond on a\u0308a\u0308retult tundlik ja ega ilmaasjata ole rahvusvahelises o\u0303iguses juba 1980ndal kokku lepitud, et u\u0308hepoolseid Jeruusalemma staatust muuta u\u0308ritavaid avanguid ei tehta. U\u0308ksko\u0303ik, kummalt poolt vo\u0303i kelle poolt. See on olnud la\u0308bi aastate ka Euroopa Liidu ja Eesti positsioon ja nii ha\u0308a\u0308letasid ka ko\u0303ik Euroopa Liitu kuuluvad riigid Julgeolekuno\u0303ukogus, 100-protsendiliselt.\u201c"}, {"text_idx": "#000017", "text": "Pentus-Rosimannuse so\u0303nul tekkinuks ilmselt teine olukord, kui Jeruusalemma ku\u0308simus olnuks osa laiemast la\u0308bimo\u0303eldud La\u0308his-Ida rahuplaanist, millega president Trump luba La\u0308his-Ida visiidil va\u0308lja tulla."}, {"text_idx": "#000018", "text": "\u201eUSA roll kogu rahuprotsessis on a\u0308a\u0308retult oluline. Sisulise juhtrolli vo\u0303tmine, tervikliku initsiatiiviga va\u0308ljatulek aitaks protsessiga edasi liikuda,\u201c u\u0308tles ta ning lisas: \u201eO\u0303ppetund on, et USA ja Euroopa Liidu omavaheline koordinatsioon ja eelnev sisuline la\u0308biarutamine vo\u0303iks olla palju parem.\u201c"}, {"text_idx": "#000019", "text": "Ratas: eilne ha\u0308a\u0308letus suhteid USA-ga ei kahjusta"}, {"text_idx": "#000020", "text": "Peaminister Ju\u0308ri Ratas u\u0308tles ERR-ile, et Euroopa Liidu ja USA ning Eesti ja USA suhted on tihedad, konstruktiivsed ning va\u0308ga head. \u201eUsun, et eilne ha\u0308a\u0308letus ei kahjusta neid suhteid.\u201d"}, {"text_idx": "#000021", "text": "Ratase so\u0303nul ha\u0308a\u0308letas Eesti eile U\u0308RO-s tuginedes rahvusvahelisele o\u0303igusele ning Euroopa Liidu pikaajalisele seisukohale, milleks on kahe riigiga lahendus Iisraeli ja Palestiina konfliktis. \u201eJeruusalemma staatuse ku\u0308simus on osa sellest lahendusest ning see tuleb saavutada la\u0308bira\u0308a\u0308kimiste teel. Euroopa Liidu No\u0303ukogu eesistujana on meile u\u0308htlasi oluline hoida Euroopa Liidu u\u0308hises va\u0308lis- ja julgeolekupoliitikas vo\u0303imalikult u\u0308htset joont.\u201d"}, {"text_idx": "#000022", "text": "Peaministri va\u0308itel on praeguses olukorras vajalik, et USA president Donald Trump ja\u0308rgib La\u0308his-Ida visiidi ajal antud so\u0303numit ning USA vo\u0303tab rahuprotsessis juhirolli. Ilma selleta on La\u0308his-Idas rahu saavutamine a\u0308a\u0308rmiselt keeruline, nentis Ratas."}, {"text_idx": "#000023", "text": "\u201eEesti soovib siinkohal kindlasti teha USA-ga koosto\u0308o\u0308d, sest Eesti, Euroopa Liidu ja USA eesma\u0308rk on u\u0308hine \u2013 rahu La\u0308his-Idas.\""}, {"text_idx": "#000024", "text": "Seeder: suurima liitlase vastu pole mo\u0303istlik ha\u0308a\u0308letada"}, {"text_idx": "#000026", "text": "\"Meile ei pruugi meeldida mo\u0303ni USA poliitik vo\u0303i u\u0308ksikud va\u0308ljao\u0308eldud avaldused, aga USA on olnud ja\u0308rjepidevalt enam kui poole sajandi jooksul Eesti kindlaim ja ta\u0308htsaim liitlane,\" kommenteeris Seeder."}, {"text_idx": "#000027", "text": "\"USA ei tunnustanud kunagi Eesti okupeerimist NSV Liidu poolt ja toetas meie vabaduspu\u0308u\u0308dlusi. USA endise presidendi Ronald Reagani poolt juhitud ja vo\u0303idetud ku\u0308lm so\u0303da lo\u0303i eeldused Eesti taasiisesesvumiseks,\" lisas ta."}, {"text_idx": "#000028", "text": "Seeder ma\u0308rkis, et Eesti to\u0303hustab koosto\u0308o\u0308d NATO-ga ning USA on NATO juhtriigina Eesti iseseisvuse kindlaim tagaja. Eesti ka\u0308itumine ha\u0308a\u0308letusel oli tema hinnangul arusaamatu."}, {"text_idx": "#000029", "text": "\"Olukorras, kus USA oli oma vo\u0303imalikele liitlastele selgelt va\u0308ljendanud oma soovi U\u0308RO resolutsiooni ha\u0308a\u0308letuse osas, oli Eesti ka\u0308itumine arusaamatu. Enne ha\u0308a\u0308letust oli teada, et Euroopa riigid ei ha\u0308a\u0308leta u\u0308htselt. Seega oli Eestil vo\u0303imalus mitte USA vastu ha\u0308a\u0308letada,\" selgitas Seeder."}, {"text_idx": "#000030", "text": "Enda so\u0303nul palus Seeder Reinsalul teha ettepanek ja\u0308a\u0308da ha\u0308a\u0308letusel erapooletuks vo\u0303i sellel mitte osaleda."}, {"text_idx": "#000031", "text": "\"Nu\u0308u\u0308d on Eesti poliitikutel ja diplomaatidel to\u0308o\u0308d, et hoida suhteid meie ta\u0308htsaima liitlasega julgeoleku tagamisel.\""}, {"text_idx": "#000033", "text": "Riigikogu riigikaitsekomisjoni esimees Hannes Hanso (SDE) u\u0308tles, et Eestit oleks iga otsuse puhul keegi ikka kritiseerinud."}, {"text_idx": "#000034", "text": "\"Kui me mo\u0303tleme Eesti ja USA suhete peale, ku\u0308llap on neid asju veel, kus me ei na\u0308e igat asja samamoodi - kliima teemad vo\u0303i varem surmanuhtluse teema. Me konsulteerisime oma Euroopa liitlastega selles ku\u0308simuses, nii et selles mo\u0303ttes ma arvan ku\u0308ll, et kindlasti ei saa seda valeks pidada. U\u0308ksko\u0303ik, mis otsuse me oleks teinud, keegi oleks meid selle eest ikka kritiseerinud,\" ra\u0308a\u0308kis Hanso \"Aktuaalsele kaamerale\"."}, {"text_idx": "#000035", "text": "Teadur: la\u0308hiajal pole suhete halvenemist oodata"}, {"text_idx": "#000037", "text": "\"Kui me vaatame ka viimase aasta arenguid Eesti ja USA suhetes president Trumpi ajal, siis ma ei na\u0308e ku\u0308ll u\u0308htegi sellist negatiivset momenti, mille to\u0303ttu vo\u0303iks nu\u0308u\u0308d ka o\u0308elda, et see konkreetne ha\u0308a\u0308letus U\u0308RO-s kuidagi vo\u0303iks neid suhteid kahjustada,\" u\u0308tles ta."}, {"text_idx": "#000041", "text": "Erdogan ra\u0308a\u0308kis Vatikanis paavstiga Jeruusalemma teemal"}, {"text_idx": "#000043", "text": "Palestiina juhid ha\u0308a\u0308letasid Iisraeli tunnustamise peatamise poolt"}, {"text_idx": "#000045", "text": "Palestiinlased kutsusid USA-saadiku konsultatsioonideks tagasi"}, {"text_idx": "#000046", "text": "Rumeenia vo\u0303imupartei juht kaaluks saatkonna kolimist Jeruusalemma"}, {"text_idx": "#000047", "text": "Abbas: palestiinlased ei soostu ainsagi USA rahuplaaniga"}, {"text_idx": "#000051", "text": "Eesti ha\u0308a\u0308letas Jeruusalemma ku\u0308simust puudutava resolutsiooni poolt"}, {"text_idx": "#000053", "text": "Mikser: Eesti ha\u0308a\u0308letab Euroopaga u\u0308htselt"}, {"text_idx": "#000054", "text": "Trump a\u0308hvardab Jeruusalemma resolutsiooni toetajad abita ja\u0308tta"}, {"text_idx": "#000055", "text": "Erakonnajuhid kriisi lahendamises u\u0308ksmeelele ei jo\u0303udnud"}, {"text_idx": "#000062", "text": "Soonvald: Kallase abikaasa kahjuno\u0303ue na\u0308itab soovi ajakirjandust vaigistada"}, {"text_idx": "#000065", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000067", "text": "Kallase abikaasa no\u0303udis kriitikult va\u0308lja 1500 eurot kahjutasu"}, {"text_idx": "#000087", "text": "Venemaa soovib uuesti u\u0308hineda U\u0308RO inimo\u0303iguste no\u0303ukoguga"}, {"text_idx": "#000089", "text": "Riigikogu asub arutama vaenuko\u0303ne eelno\u0303u"}]